Document ID: /fineweb-2-swissfilter-quality_10-filterrobots/filtered/02817.jsonl.gz/108

UKRAJINSKI generali kažu da su “probili” prvu crtu obrane Rusije na jugu. BBC je jutros objavio zanimljivu procjenu koliko su ukrajinske snage stvarno napredovale i koji znakovi postoje za daljnje proboje duž crte bojišnice.
Ukrajina je započela svoju veliku protuofenzivu početkom lipnja kako bi potisnula ruske snage s teritorija koje su zauzeli od početka invazije krajem veljače prošle godine. Ukrajinske snage napale su tri točke duž linije fronte duge 965 km.
Područje jugoistočno od grada Zapirožja daleko je strateški najvažnije. Napad u ovom smjeru prema Azovskom moru, bude li uspješan, mogao bi prekinuti ruske opskrbne linije koje povezuju ruski grad Rostov na Donu s Krimom, ukrajinskim poluotokom kojeg su Rusi anektirali 2014. godine.
Na tom dijelu bojišnice nije bilo pujno napretka – s jednom značajnom iznimkom – oko sela Robotine i Verbove u regiji Zaporižja. Naime, ako Ukrajina uspije prekinuti ovu glavnu opskrbnu rutu ruskih snaga, onda će Rusiji biti gotovo nemoguće zadržati svoje goleme snage na Krimu.
Ukrajinci su se probili kroz ruske “zmajeve zube”, ali…
Usprkos značajnim preprekama, navodi BBC, Ukrajinci su uspjeli probiti ruske obrambene strukture duž južne bojišnice. Ta informacija je sada potvrđena iz više izvora. BBC je provjerio niz video zapisa objavljenih na društvenim mrežama, koji prikazuju scene uzduž prve crte bojišnice kod Verbove.
Na više snimki vidi se kako ukrajinske snage kako probijaju rusku obranu sjeverno od sela Verbove. Međutim, ti upadi ne pokazuju da je Ukrajina uspjela preuzeti kontrolu nad tim područjem. Naime, do sada se kroz rusku obranu probijalo samo ukrajinsko pješaštvo, ali ne i kolone oklopnih vozila koje prolaze probijene točke obrane, iskorištavaju situaciju i uspješno drže kontrolu nad osvojenim područjem.
Što sprječava Ukrajinu da brže napreduje?
Ruska vojska je, naravno, davno predvidjela ukrajinski protunapad i provela je mjesece gradeći zastrašujuće obrambene strukture, koji se sastoje od nizova isprepletenih prepreka – anti-tenkovskih rovova, tzv. “zmajevih zuba”, bunkera i golemih minskih polja. Svaki od od tih elemenata obrambene linije pokriven je topništvom.
Ogromna minska polja usporavaju ukrajinsko napredovanje. O koliko se gustim minskim poljima radi, najbolje govori podatak da je na nekim mjestima postavljeno i do pet mina po kvadratnom metru.
Tekst se nastavlja ispod oglasa
Prvi ukrajinski pokušaj proboja brzo završio neuspjehom
Prvi ukrajinski pokušaj proboja ruske obrane u lipnju brzo je završio neuspjehom. Moderna oklopna vozila koje je Ukrajincima isporučio Zapad su uništena i zapaljena. Ukrajinsko pješaštvo nije prošlo puno bolje, gubici su bili užasni.
Ukrajinske snage su otad morali pribjeći “ručnom” uklanjanju mina. Vojnici su išli pješice, često noću, a ponekad i pod vatrom. Otuda spori napredak do danas.
Ukrajinski tenkovi i oklopna vozila osetlivi su na ruske mine, bespilotne letjelice i protutenkovske projektile, što se vidi i u videu koji je analizirao BBC, a koji koji prikazuje britanski tenk Challenger 2 koji je pogođen blizu Robotine.
Oni će moći napredovati u značajnijim brojevima tek nakon što se prokrči dovoljno širok put kroz minska polja i kad rusko topništvo tamo bude savladano.
Što je sljedeće u protuofenzivi?
“Problem koji Ukrajinci sada imaju”, kaže dr. Marina Miron s Odsjeka za ratne studije King’s Collegea u Londonu, “je osigurati dovoljno veliku ‘rupu’ u bojišnici koja može primiti velik broj vojnika”. U međuvremenu Rusija ne miruje, nego stalno šalje pojačanja. Bojišnica je dinamičn i Rusija bi još uvijek mogla preokrenuti ukrajinska postignuća.
BBC je geolocirao snimku koja podupire izvješća da su se ruske njegove elitne zračno-desantne snage, VDV, rasporedile u blizini Verbove. Radi se o potezu je cilj popuniti sve praznine nastale ukrajinskom protuofenzivom.
Tekst se nastavlja ispod oglasa
“Ukrajinske snage i dalje se suočavaju s otporom ruskih snaga na bojnom polju”, kaže Katerina Stepanenko, analitičarka za Rusiju u londonskom think tanku RUSI, pa dodaje: “Uz topničku vatru, napade dronovima i ruske obrambene strukture – ruske snage također intenzivno koriste mjere elektroničkog ratovanja koje imaju za cilj ometati ukrajinske signale i upotrebu bespilotnih letjelica.”
Ukrajinci su prešli tek 10% potrebnog puta, ali…
Ukrajinske snage su prešle tek nešto više do 10% puta do obale, ali stvarnost je ipak nešto kompliciranija od toga. Naime, ruske snage su iscrpljene i vjerojatno demoralizirane nakon tromjesečnih intenzivnih napada, uključujući dalekometne udare usmjerene na njihove linije opskrbe.
Ako Ukrajina uspije probiti preostalu rusku obranu i doprijeti do grada Tokmaka, to bi ruske željezničke i cestovne rute za opskrbu Krima dovelo u domet njezina topništva. Ako to uspiju, onda se ova protuofenziva može ocijeniti djelomičnim uspjehom.
To možda neće okončati rat, koji će vjerojatno potrajatu duboko u 2024., a možda i dulje, ali bi ozbiljno potkopalo ratne napore Moskve i stavilo Ukrajinu u jaku poziciju kada mirovni pregovori konačno počnu. No, za Kijev sat otkucava. Kišna sezona doći će za nekoliko tjedana, pretvarajući ceste u blato i ometajući daljnji napredak.
Sljedeće godine pak stižu neizvjesni američki predsjednički izbori, na kojima bi pobjeda republikanaca mogla dramatično smanjiti američku vojnu potporu Ukrajini. Ruski predsjednik Putin zna da do tada mora biti čvrst, a Ukrajinci u isto vrijeme znaju da ova protuofenzivu mora uspjeti.
Znate li nešto više o temi ili želite prijaviti grešku u tekstu?
Izvor: www.index.hr
Dio Vijesti.TV medije.